גשר סנטאנג'לו

[[מלאך נושא צלב - פסל מעשה ידי הפסל ברניני. תחתיו רשומות המילים Cuius principatus super humerum eius (ספר ישעיהו, 9).]]
גשר סנטאנג'לו (באיטלקית: Ponte Sant'Angelo), אשר בעבר נקרא גשר איליוס (בלטינית: pons Aelius) או גשר אדריאנוס, הוא גשר מעל נהר הטיבר ברומא המצופה באבן טרוורטין וכולל חמש קשתות מעל הנהר. כיום משמש הולכי רגל בלבד.

== היסטוריה ==
הגשר נבנה בין השנים 134-139 מעל נהר הטיבר ברומא על ידי הקיסר הרומי אדריאנוס, על מנת לקשר בין מרכז העיר למאוזוליאום שבנה - כיום טירת סנטאנג'לו

בעבר השתמשו עולי רגל בגשר זה על מנת להגיע לבזיליקת פטרוס הקדוש ועל כן נקרא הגשר "גשר פטרוס הקדוש" (pons Sancti Petri). בתקופת כהונתו של האפיפיור גרגוריוס הראשון שונה שם הטירה והגשר ל"סנטאנג'לו", בשל האמונה שהמלאך גבריאל הופיע על ראש הטירה והכריז על סופה של מגפת הדבר שפשטה בעיר.

בשנת 1450, בשל המון עולי הרגל, קרסו גדרות הגשר ורבים טבעו בנהר. בעקבות אירוע זה נהרס שער ניצחון רומי שעמד בפתח הגשר על מנת להרחיב את המעבר.

בשנת 1535 הציב האפיפיור קלמנס השביעי פסלים של השליחים פטרוס ופאולוס, ובהמשך נוספו פסלי ארבעה שליחים נוספים, וכן פסלי אדם, נח, אברהם ומשה, מעשי ידי הפסל רפאלו דה מונטלופו.

בשנת 1669, ביוזמת האפיפיור קלמנס התשיעי הוצבו פסלים חדשים עבור הגשר. הפסל ברניני תכנן הצבת עשרה פסלי מלאכים, אולם הספיק להקים שנים בלבד, ואלה לא הוצבו לבסוף על הגשר אלא ממוקמים כיום בכנסיית סנט אנדראה דלה פראטה.

==רשימת המלאכים==
מבט על הגשר מכיוון טירת סנטאנג'לו.
[[טירת סנטאנג'לו וגשר סנטאנג'לו המוביל אליה, בשעת לילה.]]
# מלאך עם עמוד (הפסל אנטוניו ראגי, תחתיו הכתובת: "Tronus meus in columna").
#מלאך עם שוט (מעשה ידי הפסל לאזארו מורלי, תחתיו הכתובת: "In flagella paratus sum").
#[https://web.archive.org/web/20070701055458/http://gallery.euroweb.hu/html/b/bernini/gianlore/sculptur/1660/angel2.html מלאך עם כתר קוצים] (פסל מעשה ידי הפסל ברניני ובנו פאולו, כיום מוצג בכנסיית סנט אנדראה דלה פראטה. על הגשר העתק מעשה ידי פול נלדיני) תחתיו הכתובת: "In aerumna mea dum configitur spina".
#[http://www.wga.hu/frames-e.html?/html/f/fancelli/angel.html מלאך עם צעיף (הצעיף של ורוניקה)] (מעשה ידי הפסל קוזימו פנצ'לי, ותחתיו הכתובת: Respice faciem Christi tui)[http://www.joemckee.com/rome/angel.html].
#מלאך עם גלימה וקוביה (מעשה ידי הפסל פול נלדיני) ותחתיו הכתובת: "super vestimentum meum miserunt sortem").
#מלאך עם סיכה (מעשה ידי הפסל ג'ירולמו לוצ'נטי) ותחתיו הכתובת: "Aspicient ad me quem confixerunt").
#מלאך נושא צלב (פסלו של ארקולה פראטה) ותחתיו הכתובת: "Cuius principatus super humerum eius").
#[http://www.wga.hu/frames-e.html?/html/b/bernini/gianlore/sculptur/1660/angel1.html מלאך] עם סופרסקריפט (העתק פסלו של ברניני, כיום מוצג בכנסיית סנט אנדראה דלה פראטה. על הגשר מעשי ידי הפסל ג'וליו קרטארי) תחתיו הכתובת: "Regnavit a ligno deus".
#מלאך עם ספוג (מעשה ידי הפסל אנטוניו ג'ורג'טי) ותחתיו הכתובת "Potaverunt me aceto".
#מלאך נושא חנית (מעשי ידי הפסל דומניקו גווידי) ותחתיו הכתובת: "Vulnerasti cor meum".

מבין הפסלים שקדמו לתוכניות השיפוץ של ברניני נותרו רק פסלי השליחים פטרוס ופאולוס

==ראו גם==
* טירת סנטאנג'לו

== קישורים חיצוניים ==

*[http://www.compart-multimedia.com/virtuale/us/roma/bridge_of_castel_st_angelo.htm תצלום פנורמי 360° ותמונות נוספות]
* [http://maps.google.com/maps?q=rome&ll=41.902982,12.466049&spn=0.006584,0.010060&t=k&hl=en תצלום לוויין]
* 
==הערות שוליים==

סנטאנג'לו

סנטאנג'לו
קטגוריה:גשרים רומיים